हाईकोर्ट धमाका, घरेलू संगठनों का काम :  चिदंबरम  
बीबीसी को दिए एक इंटरव्यू में चिदंबरम ने कहा कि हर हमले के लिए हम सीमा पार के आतंकी संगठनों की ओर उंगली नहीं उठा सकते।
गृहमंत्री पी चिदंबरम ने संकेत दिए हैं कि दिल्ली हाईकोर्ट में हुआ धमाका घरेलू आतंकी संगठनों का काम हो सकता है। बीबीसी को दिए एक इंटरव्यू में चिदंबरम ने कहा कि हर हमले के लिए हम सीमा पार के आतंकी संगठनों की ओर उंगली नहीं उठा सकते। उन्होंने कहा कि हाल में पुणे, मुंबई और दिल्ली में तीन बड़े आतंकी हमले हुए हैं।   जहां तक पुणे और मुंबई में हुए आतंकी हमलों की बात है इसमें कोई शक नहीं कि इन हमलों को भारत स्थित मॉडूल्स ने अंजाम दिया। चिदंबरम ने कहा कि सीमा पार के आतंकी संगठनों का खतरा बरकरार है लेकिन हम उन भारतीय मॉडूल्स का पता लगा रहे हैं जो ऐसे आतंकी हमले करने में सक्षम हैं।